open-index/open-wikipedia-markdown huggingface dataset:
Alpha Condé

**Alpha Condé** (født 4. mars 1938 i Boké, Guinée maritime) er en guineansk politiker for Rassemblement du Peuple Guinéen som var Guineas president fra desember 2010 til han ble styrtet i et statskupp i september 2021.

## Liv og virke
### Bakgrunn
Alpha Condé ble født i den franske kolonien Guinea av foreldre fra Øvre Volta (nåværende Burkina Faso). Han flyttet til Frankrike da han var femten år. Der var han ifølge sine tilhengere aktiv i Den nasjonale union for høyrere utdannelse (SNESUP), Foreningen for guineanske studenter i Frankrike (AEGF), og Føderasjonen for svarte afrikanske studenter i Frankrike (FEANF). Han har hevdet å ha vært eksekutivkoordinator av Afrikanske nasjonale grupper (NG) fra 1967 til 1975, med ansvar for oppsynet med FEANFs direktorat.

Condé hevdet å ha skrevet et masterarbeide i politologi, *Le P.D.G. et le peuple de Guinée*, i 1965.

### Politisk virke
I flere tiår var han i opposisjon til landets vekslende regimer. Han stilte til valg mot sittende president Lansana Conté i presidentvalgene i 1993 og 1998. 

### President
I presidentvalget i Guinea i 2010 ble han valgt til president i andre valgomgang.

Condé ble gjenvalgt i 2015 med 57,85 prosent av stemmene, mot 31,44 prosent for rivalen Cellou Dalein Diallo. Han gikk da inn i sin andre presidentperiode, som var det grunnloven maksimalt tillot.

I mars 2020 ble det avholdt en folkeavstemning om grunnlovsendringer der endring av presidentperioden fra fem til seks år var blant forslagene, sammen med nullstilling av begrensningen på to sammenhengende presidentperioder. 89,76 prosent av velgerne støttet grunnlovsendringene. Opposisjonen boikottet folkeavstemningen. Det ble avholdt presidentvalg 18. oktober 2020, der Condé stilte på nytt. Han vant valget med 59,5 prosent av stemmene og fikk dermed en tredje presidentperiode. Motkandidaten Cellou Dalein Diallo, som fikk 33,5 prosent av stemmene, hevdet valget var preget av valgfusk. Det var uroligheter med tap av menneskeliv i forbindelse med presidentvalget.

5. september 2021 gjennomførte de militære et statskupp mot styresmaktene i Guinea. Både president Condé og statsminister Ibrahima Kassory Fofana ble avsatt. Condé ble også fengslet. Lederen for kuppet, oberstløytnant Mamady Doumbouya ble tatt i ed som fungerende president 1. oktober 2021.

9. desember 2022 publiserte det amerikanske finansdepartementet en liste over mer enn førti personligheter som er målrettet for sanksjoner for korrupsjonshandlinger og brudd på menneskerettighetene. Blant målene til Office of Foreign Assets Control (OFAC), er finanskontrollorganet til Treasury Department Alpha Condé.https://www.jeuneafrique.com/1399538/politique/mali-guinee-alpha-conde-et-karim-keita-sous-sanctions-des-etats-unis/.

## Referanser
Abeïbara (krets)

**Abeïbara** er en krets i regionen Kidal i Mali. Kretsens administrative senter er Abeïbara. Kretsen er inndelt i kommuner, som igjen er inndelt i kvartaler eller landsbyer. I 2009 hadde kretsen Abeïbara 10&nbsp;286 innbyggere.

## Kommuner
Kretsen Abeïbara er inndelt i følgende kommuner:

* Abeïbara 
* Boghassa
* Tinzaouaten

## Referanser
Neko Hiroshi

**Kuniaki Takizaki** (japansk:瀧﨑 邦明) født 8. august 1977 i Ichihara, Chiba, mer kjent som **Neko Hiroshi** (猫 ひろし), er en japansk komiker som bruker sin kortvoksthet, 145 cm  og 45 kg på sokkelesten, og kattepersonlighet i forestillingene sine. Han tok utdannelse ved Mejiro universitet. 

## Friidrett
I mars 2012 kunngjorde Kambodsjas olympiske komité at Hiroshi hadde blitt nominert til å representere Kambodsja i maraton under sommer-OL 2012. Dette skjedde etter en  "spesiell dispensasjon" da ingen kambodsjanske utøvere møtte kvalifikasjonskravene. Hiroshi, en naturalisert kambodsjansk statsborger siden 2011, hadde deltatt i halv-maraton avholdt i Kambodsja i over et år og nådd pallen minst to ganger, og på denne måten fått mange tilhengere i Kambodsja. I mai 2012 bestemte det internasjonale friidrettsforbundet (IAAF) at Hiroshi likevel ikke var tilgjengelig som utøver for Kambodsja under Sommer-OL 2012 i London, siden det ikke var gått et helt år i forkant av Sommer-OL 2012 som han var blitt naturalisert kambodsjaner.

## Referanser


## Eksterne lenker
* 
* 
* 
*
Sittard

**Sittard** er en by med ca. 50 000 innbyggere i kommunen Sittard-Geleen i provinsen Limburg i Nederland. Den ligger ca. 20 km nord for Maastricht.

Byen har et profesjonelt fotballag, Fortuna Sittard, som spiller i den nest øverste divisjonen i Nederland.

## Referanser
Abeïbara

**Abeïbara** er en liten ørkenby og kommune, samt administrasjonssentrum i kretsen Abeïbara, i Kidal-regionen i det nordøstlige Mali. Folketellingen i 2009 viste et innbyggertall på . Per 1998 hadde kommunen 2187 innbyggere.

## Referanser


## Eksterne lenker
*
Svømming under Sommer-OL 2012 – 4 × 100 meter fri stafett kvinner

**4 x 100 meter fri stafett for damer** under sommer-OL 2012 fant sted 28. juli i London Aquatics Centre. 

## Program
		

## Resultater
### Innledende forsøksheats

### Finale

:*Svømmere fra innledende heat som også fikk medaljer*

## Referanser

## Eksterne lenker
*
Svømming under Sommer-OL 2012 – 4 x 100 meter medley stafett menn

**4 x 100 meter medley stafett for herrer** under sommer-OL 2012 fant sted 3. og 4. august i London Aquatics Centre.

## Program

## Resultater
### Innledende heat

### Final

## Referanser

## Eksterne lenker
*
Paul Colman

**Paul Colman** (født 22. august 1967 i London) er en britisk-australsk gitarist, vokalist, pianist og komponist innen sjangeren kristenpop og poprock.

Colman ble født i London, men familien flyttet til farens hjemland Australia da han var sju år gammel. Han viste tidlig interesse for musikk, men det var først etter at han ble voksen at han begynte å satse på det.

I perioden 1998 til 2004 spilte Colman med gruppen Paul Colman Trio. I tidsrommet 2005-2009 var han gitarist i Newsboys, men siden dette har han satset på en solokarrière. 

Colman er kjent for å lage fengende musikk med meningsfulle tekster, og for å være en engasjerende og dyktig konsertartist.

## I Norge
Colman har, takket være en omfattende og langvarig turnévirksomhet, fått en tilhengerskare i Norge. Han har flere ganger deltatt på Skjærgårds Music & Mission Festival og gjennomført turnéer i Norge for å promotere dette.

Blant publikumsfavorittene finnes låter som "If I was Jesus", "Gloria", "Solution" og "Snu".

I januar og februar 2013 gjennomførte han en turné i Norge sammen med Lainey Wright.

## Diskografi
* *Life Is Where You Are* EP (1997)
* *The Band Thing* (1997)
* *One Voice One Guitar* (1998)
* *Official Bootleg* (2000)
* *One Voice One Guitar Vol 2* (2005)
* *Let It Go* (2005)
* *History* (2009)
* *If I Was Jesus* EP (2009)
* *From the Saltland to the River* (2012)

## Eksterne lenker
* 
*
Tinzaouaten

**Tinzaouaten**, også kalt **Tinzawatène** og **Tin-Zaouatene**, er en saharisk oaseby lengst mot nordøst i Mali, 4,5 km fra den algeriske grensen. Folketellingen i 2009 viste et innbyggertall på . 

Tinzaouaten har vært et stoppested langs den transsahariske handelsruten i minst tusen år, og var også en garnisonsby under det franske kolonialregimet. Byen er inndelt i to kvarterer, hvorav det ene er et tuareg, eller berbisk, kvarter, mens det andre er befolket av etterkommere av innbyggere i Songhairiket, som kontrollerte byen i det 16. århundre.

Byen er hjemby for den tuaregiske opprørslederen Ibrahim Ag Bahanga, og var sentral i de maliske kampene som pågikk under Tuaregopprøret 2007–2009.

## Referanser
Svømming under Sommer-OL 2012 – 10 kilometer kvinner

**10 kilometer for damer** under sommer-OL 2012 fant sted fra klokka 13.00 (norsk tid) den 9. august i The Serpentine i Hyde Park.

## Resultater

## Eksterne lenker
*
Wapakoneta

**Wapakoneta** er en by i Auglaize County i delstaten Ohio i USA. Byen hadde et innbyggertall på 9474 i år 2005. Byen er fylkessete i Auglaize County. 

## Referanser


## Eksterne lenker
* 
*  Innbyggertall 2010 - 2019 – United States Census Bureau
* Wapakoneta Area Economic Development Council
* Wapakoneta Area Chamber of Commerce
Paul McStay

**Paul Michael Lyons McStay** (født 22. oktober 1964 i Hamilton) er en skotsk tidligere fotballspiller som spilte på midtbanen i sin aktive karriere. Han er kjent for sin lange periode hos Celtic FC, og var også en del av Skottlands tropp under VM i fotball 1986, VM i fotball 1990 og EM i fotball 1992.

## Klubbkarriere
McStay begynte sin fotballkarriere hos Celtic Boys Club, før han i 1981 i en alder av 17 år, signerte en proffkontrakt med Celtic FC. Han seriedebuterte med scoring mot Aberdeen FC den 30. januar 1982, og var med på å vinne seriemesterskapet med Celtic i samme sesong, under ledelse av manager Billy McNeill. Han var for øvrig med på å vinne seriemesterskapet igjen både i 1986 og 1988, samt den skotske cupen i 1985, 1988 og 1989. 

Da Roy Aitken forlot Celtic Park i 1990 tok McStay over rollen som lagkaptein, en rolle han beholdt frem til han la opp som aktiv fotballspiller etter 1996/1997-sesongen. Han fikk tilsammen over 500 seriekamper og over 50 seriemål for Celtic i perioden 1981 til 1997.

Paul McStay kom fra en familie som hadde flere fotballspillere med kamper for Celtic. Hans grandonkler Jimmy McStay og Willie McStay har tidligere båret kapteinsbindet for klubben, mens Pauls brødre Willie og Raymond har hatt kortere opphold hos Celtic.

## Landslagskarriere
McStay fikk sin landslagsdebut for  den 21. september 1983 i en vennskapskamp mot . Hans første landslagsmål kom mot  den 17. oktober 1984, i en kamp Skottland vant 3–0. Han ble deretter tatt ut i landslagstroppen til VM i fotball 1986 i Mexico av landslagstrener Alex Ferguson, men fikk kun spille i uavgjortkampen mot Uruguay (0–0). McStay ble også tatt ut i troppen til det påfølgende verdensmesterskapet i Italia av landslagstrener Andy Roxburgh, hvor han fikk spille alle de tre gruppespillskampene mot henholdsvis  (1–0),  (2–1) og  (0–1).

McStay ble også tatt ut i troppen til EM i fotball 1992 i Sverige, hvor Skottland møtte  (0–1),  (0–2) og  (3–0), hvor McStay også scoret ett mål i sistnevnte kamp. Hans siste av i alt 76 landskamper kom mot  i april 1997.

## Meritter
;Celtic
* **[[Scottish Premier League]] (3):** 1981/1982, 1985/1986, 1987/1988
* **[[Scottish Cup]] (4):** 1984/1985, 1987/1988, 1988/1989, 1994/1995
* **[[Scottish League Cup]] (1):** 1982/1983

;Individuelt
* **[[SPFA Young Player of the Year]]:** 1983
* **[[Scottish PFA Players' Player of the Year]]:** 1988
* **[[SFWA Footballer of the Year]]:** 1988

## Referanser


## Eksterne lenker
*
Syldavia

**Syldavia** er et fiktivt land i Tintin-seriene skapt av tegneserieforfatteren Hergé. Landet er tenkt å befinne seg på Balkan. Nabolandet Borduria er erkefienden.

Landet nevnes i flere av Tintin-historiene, og har en viktig rolle i historien om Kong Ottokars septer, der fascister forsøker å utføre et statskupp ved å stjele septeret.

I nyere tid er også, ifølge den franske avisa Libération, Syldavia EU-medlem.

## Referanser


## Eksterne lenker
*Kong Ottokars septer. www.us.tintin.com – hentet 30.04.2012
Onawa

**Onawa** er en by i Monona County i delstaten Iowa i USA. Onawa er fylkessete i Monona County. Byen hadde et innbyggertall på 3&nbsp;091 i 2000.

## Referanser


## Eksterne lenker
* 
*  Innbyggertall 2010 - 2019 – United States Census Bureau
* City-Data
Klondike (Texas)

**Klondike** er flere steder i Texas:

* Klondike (Dawson County, Texas)
* Klondike (Delta County, Texas) 
* Trotti (Texas)
Lebanon (Ohio)

**Lebanon** er en by i Warren County i delstaten Ohio i USA. Byen hadde et innbyggertall på 20&nbsp;033 i 2010. Byen er en forstad til storbyen Cincinnati. Lebanon er fylkessete i Warren County. Byen er oppkalt etter Libanon, fordi det vokser mange Eastern Redcedar trær i området og disse trærne har store likhetstrekk til treet Lebanon Cedar. Byen blir ofte kalt «The Cedar City».

## Referanser


## Eksterne lenker
* 
* Historic Downtown Lebanon Ohio Attractions 
* Lebanon Area Chamber of Commerce
Franklin (Ohio)

**Franklin** er en by i Warren County i delstaten Ohio i USA. Byen hadde en befolkning på 11 771 i 2010. Franklin ble grunnlagt i år 1796 av general William C. Schenck. Byen er oppkalt etter den amerikanske oppfinneren og diplomaten Benjamin Franklin.

## Referanser


## Eksterne lenker
*
Russeblåstjerne

**Russeblåstjerne**  er en svært gammel hageplante. Det vitenskapelige navnet er nå *Othocallis siberica*, men den er mest kjent under det gamle navnet *Scilla sibirica*. Den ble tidligere regnet til den store liljefamilien, men etter den ble splittet opp regnes russeblåstjerne til aspargesfamilien.

Blomsten er en løkplante med blå klokkeblomster, og mange kjenner den som *Scilla*. Den er en av de aller første blomstene som kommer i mars-april og ofte dukker den opp lenge før all snø er borte. Planten regnes som svært gammel og finnes i dag i mange hager, parker, i kratt og langs veikanter mange steder i Norge.

Arten vokser opprinnelig i Tyrkia, Libanon, Syria, Irak, Iran, Kaukasia og Krim. Til tross for artsepitetet *siberica* kommer den ikke fra Sibir. Man vet at russeblåstjerne ble dyrket i Europa allerede i 1800, og rundt 1860 var den blitt en meget populær prydplante i hager, i parker og på kirkegårder. Planten kom til Norge ca. 1820, og i 1823 ble den dyrket i botanisk hage på Tøyen i Oslo.

Russeblåstjerne danner etterhvert store bestander der den liker seg og forvilles lett. Etter blomstringen legger blomsterstanden seg ned på bakken med frø som har et oljeholdig vedheng. Maur elsker disse frøene og sleper dem av gårde og spiser dem. På denne måten blir frøene spredd videre.

Artdatabanken har denne i klassifisering høy risiko på sin liste over fremmede arter.

En sjelden gang kan blomstene til russeblåstjerne også bli hvite.

## Referanser




## Kilder
* 
* 
* 
* 

## Eksterne lenker
*
Professor Tournesol

**Professor Tryphon Tournesol** (originalt fransk navn: *Professeur Tryphon Tournesol*) er en figur i tegneserien om *[[Tintin]]*, tegnet og skrevet av belgieren Hergé (1907–1983). Skuespiller Trond Brænne har gitt sin stemme til professoren i tv-serien fra 90-tallet.

Professor Tournesol ble introdusert i historien Rackham den rødes skatt der han banker på hos Tintin og anbefaler ham en liten ubåt formet som en hai for å kunne utforske havdypet uten fare. Senere bosetter han seg i Moulinsart sammen med Kaptein Haddock.

Tournesol er særdeles tunghørt noe som følgelig skaper mange komiske situasjoner. Han er imidlertid en meget begavet og internasjonalt anerkjent vitenskapsmann og bidrar med mange oppfinnelser, noe som har betydning for handlingen i mange album, spesielt i albumene *[[Månen tur retur I]]* og *[[Månen tur retur II]]*, hvor han konstruerer en kraftig månerakett.

Han er forøvrig en hemmelig romantiker, og er ganske betatt av «sjarmen» til Bianca Castafiore. Når det gjelder familien til Tournesol, vet man igrunnen kun at han *ikke* har ei søster, noe som kommer frem i historien om Tintin og picaroene.

## Kilder
*Le Professeur Tryphon Tournesol
Serpentine (innsjø)

**Serpentine** er en 11 hektar stor kunstig innsjø i Hyde Park i London i England, skapt i 1730, da dronning Caroline beordret oppdemming av elven River Westbourne i Hyde Park. Før dette skapte Westbourne naturlige dammer i parken. Selv om navnet brukes om hele innsjøen, er det egentlig bare den østlige halvdelen som heter Serpentine. Serpentine Bridge, som markerer grensen mellom Hyde Park og Kensington Gardens, markerer også den vestre grensen for Serpnetine. Den lange og smale vestlige halvdelen av innsjøen heter offisielt *Long Water*. Serpentine, som betyr «slange», har fått navnet sitt på grunn av den buktende formen.

## Geografi

Opprinnelig fikk innsjøen vann fra River Westbourne i den italienske hagen i den nordvestlige enden av Long Water. Westbourne sluttet å føre vann til Serpentine i 1834, da elven hadde blitt alt for forurenset og den får nå vann pumpet fra Themsen. The Long Water går sørøstover fra dette punktet til Serpentine Bridge, der innsjøen svinger brått østover. I østenden renner vannet ut av innsjøen via en sluse i demningen. Historisk rant vannet sørover fra dette punktet og markerte grensen mellom Westminster og Kensington, men etter 1850 har elven blitt omdirigert til en kulvert og under bakken før den munner ut i Themsen nær Chelsea Bridge.

Innsjøen er relativt grunn og den største dybden er 12 meter.

## Sport og fritid

Det finnes en badeplass kalt  Lansbury's Lido øst for broen. Den er vanligvis åpen sommerstid, men det er tradisjon på første nyttårsdagå dukke seg i det iskalde vannet. Det er også mulig å leie robåter.

Serpentine Road, som går langs sjøen og ikke er åpen for motortrafikk, er en verdsatt plass for Londons inlineskatere, men det finnes også mange andre muligheter til å utøve idrett i nærheten.

Under sommer-OL 2012 vil sjøen bli brukt til svømmekonkurransene 10 km for damer og 10 km for menn.

## Bildegalleri



Fil:Westbourne Dam.JPG|Sluse i demningen fra 1730 øst i innsjøen
Fil:Serpentine_Lake.jpg|Østover fra Serpentine Bridge
Fil:Kensington Garden Fountains.JPG|Den italienske hagen. Sidan fontenene får vann fra elven Westbourne fungerer de ikke i tørre perioder.
Fil:Italian Garden fountains.jpg|Fontener i den italienske hagen
Fil:Italian Gardens panorama.jpg|Den italienske hagen
Fil:Diana Fountain from Serpentine.JPG|Serpentine mot Diana Memorial Fountain på sørsida
Fil:Serpentine in storm.JPG|Serpentine i kraftig regn, nordøstover mot Hyde Park Barracks
Fil:Serpentine Bridge.JPG|Serpentine Bridge sett fra nord
Fil:Lansbury's Lido.jpg|Lansbury's Lido
Fil:hydepark.jpg|Serpentine sett fra stien over demningen
Fil:Hyde Park Dell.JPG|Dell restaurant ved nordsida av demningen dominerer østsida av innsjøen
Fil:Holocaust Mem Hyde Park.JPG|The Holocaust Memorial, like øst for demningen
Fil:Cormorants in Long Water.jpg|Skarv fisker fra sølyer i Long Water
Fil:Under Serpentine Bridge.JPG|Serpentine Bridge nedenfra
Fil:Long Water birds.JPG|Fugler på påler i Long Water


## Referanser


## Eksterne lenker
* Offisiell heimeside 
* Solarshuttle
* 360°-panorama av Serpentine
Hans-Gunnar Grepperud

**Hans-Gunnar Eikeland Grepperud** (født 30. juni 1987 i Oslo) er en norsk konkurranseroer. Han representerer Ormsund Roklub og Team Tufte samt Norge i internasjonale ro-regattaer.

Under NM i roing i september 2011 tok han sammen med Dag Martin Holten sølv i dobbeltsculler bak Olaf Tufte og Kjetil Borch, og bronse i åtter med styrmann i Ormsund Roklubs båt.

## Referanser


## Eksterne lenker
* 
;Roing
* Profil  på Team Tufte
;Sykling
* Profil på Merida Rittranking
;Langrenn
* Profil på XCranking
Emanuele Abate

**Emanuele Abate** (født 8. juli 1985 i Genova) er en italiensk hekkeløper og sprinter. Han er flere ganger italiensk mester på hekkesprint både innendørs og utendørs, og har bronse fra U23-EM og Universiaden. 

Han spilte tidligere fotball, men begynte med friidrett i 2001.

## Karriere
Abate hadde sitt gjennombrudd i 2006, da han løp på 13,59 ved et stevne i Genève. Han ble tatt ut til EM i friidrett 2006 i Göteborg, men han løp på 14,04 i kvalifiseringsheatet, og kvalifiserte seg ikke til semifinalen. I 2007 fikk han bronse ved U23-EM i friidrett i Debrecen i Ungarn, bak Konstadínos Douvalídis og Adrien Deghelt. Han deltok ved Lag-EM i friidrett 2008, der han kom på 8.-plass på 110 meter hekk. 

Ved Universiaden 2009 i Beograd vant han en ny internasjonal medalje, da han fikk bronse på 110 meter hekk, bak Yin Jing og Lehann Fourie. Samme år deltok han ved Lag-EM i friidrett 2009, der han kom på sjette og sisteplass i sitt finaleheat, og fikk åttende beste tid.

Den 4. februar 2012 satte han ny italiensk rekord på 60 meter hekk, med 7,57, og slo med det Emiliano Pizzolis 14 år gamle rekord. I mars deltok han ved VM i friidrett innendørs 2012, der han kom på sjetteplass, med tiden 7,63 i finalen.

## Referanser


## Eksterne lenker
* 
*  Profil hos European Athletics
*  Profil hos Federazione Italiana di Atletica Leggera (FIDAL)
Interplanetarisk magnetfelt

Det **interplanetariske magnetfeltet** (IMF) er begrepet for solens magnetfelt som fraktes ut blant planetene i solsystemet av solvinden. Siden solvinden er et plasma har det plasmaets egenskaper snarere enn en enkel gass. For eksempel er det høyt elektrisk konduktiv slik at magnetfeltlinjene fra solen fraktes sammen med vinden. Det dynamiske trykket fra vinden dominerer over magnettrykket gjennom det meste av solsystemet (eller heliosfæren), slik at magnetfeltet trekkes inn i en arkimedisk spiral (Parkerspiralen) av kombinasjonen av bevegelsen utover og solens rotasjon. Avhengig av hemisfæren og fasene i solens syklus går magnetfeltet i spiral innover eller utover; magnetfeltet følger samme spiralform på den nordlige og sørlige delen av heliosfæren, men med motsatte feltretninger.

## Referanser


## Eksterne lenker
* 
*  spaceweather.com
*  Southwest Research Institute
Arkimedisk spiral

En **arkimedisk spiral** er i matematikk en plan kurve, en spiral hvor økningen i radien er like stor for hver omdreining.  Kurven blir generert av et punkt
som beveger seg med konstant hastighet på en stråle, samtidig som strålen roterer med konstant hastighet.  Spiralen er oppkalt etter den greske matematikeren Arkimedes.

## Kurveligning
I polarkoordinater (r, \theta) er ligningen for Arkimedes' spiral

:r = a + b \theta  \qquad \theta \in \lbrack \theta_1, \theta_2 \rbrack 

der a og b er vilkårlige positive kurveparametre.  En endring i a vrir spiralen, ved å flytte startpunktet for spiralen.  En endring i b gir en endring i 
avstanden mellom suksessive omdreininger i spiralen.

I kartesiske koordinater kan en beskrive spiralen på forma

:
\begin{alignat}{2}
x(\theta) = (a + b \theta) \cos \theta \\
y(\theta) = (a + b \theta) \sin \theta 
\end{alignat}


En arkimedisk spiral er eksempel på en transendental kurve, en kurve som ikke kan uttrykkes kun ved hjelp av polynomer.  

## Buelengde og krumning

Buelengden til kurven er definert ved

:
s(\theta) = \int_{\theta_1}^\theta \sqrt{x'^2 + y'^2} d\theta


der x' og y' er de deriverte av koordinatfunksjonene med hensyn på \theta.  Fra definisjonen av spiralen følger

:
s(\theta) = \int_{\theta_1}^\theta \sqrt{ a^2 + b^2 + 2ab\theta  + b^2 \theta^2 } d\theta


For en spiral som starter i origo er a = 0 og \theta_1 = 0, og buelengden er dermed gitt ved:

:
s(\theta) = b \int_0^\theta \sqrt{ 1  + \theta^2 } d\theta = \frac{b}{2} \lbrack \theta \sqrt{1 + \theta^2} + \ln (\theta + \sqrt{1 + \theta^2}) \rbrack


Krumningen er gitt ved

:
\kappa (\theta) = \frac{2 + \theta^2}{b(1 + \theta^2)^{\frac{3}{2}}}


## Historie
Den greske matematikeren Arkimedes (født ca. 287 f.Kr.) beskrev kurven i læreverket *Om spiraler*.  Verket ble mye beundret, men også betraktet som det
vanskeligste blant det Arkimedes skrev.  Motivasjonen for studiet av spiralen var å bruke den til å utføre tredeling av en vinkel og kvadrering
av en sirkel.  Arkimedes ga æren for først å ha beskrevet kurven til vennen Konon, en matematiker i Aleksandria.

## Referanser
Axel Fjeldavli

**Axel Fjeldavli** (født 6. april 1992 i Bodø) var leder i Elevorganisasjonen for perioden 2012-2013. Han avsluttet i 2011 sin videregående opplæring ved Bodin videregående skole. Fjeldavli var politisk nestleder i sentralstyret til Elevorganisasjonen i perioden 2011-2012 og fylkesleder i Elevorganisasjonen i Nordland 2010-2011.

Fjeldavli var fra 2011 til 2012 styremedlem i Statens lånekasse for utdanning.

## Referanser
Warren County

**Warren County** er navnet på fjorten fylker i USA. Alle er oppkalt etter general Joseph Warren som ble drept i slaget ved Bunker Hill i den amerikanske uavhengighetskrigen:

* Warren County (Georgia)
* Warren County (Illinois)
* Warren County (Indiana)
* Warren County (Iowa)
* Warren County (Kentucky)
* Warren County (Mississippi)
* Warren County (Missouri)
* Warren County (New Jersey)
* Warren County (New York)
* Warren County (Nord-Carolina)
* Warren County (Ohio)
* Warren County (Pennsylvania)
* Warren County (Tennessee)
* Warren County (Virginia)
Heliosfærisk strømningssjikt

Det **heliosfæriske strømningssjiktet** (, HCS) er overflaten i solsystemet hvor polariteten til solens magnetfelt endres fra nord til sør. Feltet strekker seg gjennom solens ekvatorialplan i heliosfæren. Formen på strømningssjiktet kommer av påvirkningen fra solens roterende magnetfelt på plasmaet i det interplanetariske materiet (solvind). En liten elektrisk strøm på ca. 10−10&nbsp;A/m² strømmer innenfor sjiktet. Tykkelsen på sjiktet er omtrent &nbsp;km.

## Referanser


## Eksterne lenker
*  The Heliospheric Current Sheet
*  A Star With Two North Poles (features animation)
*  The interplanetary magnetic field 
*  3-Dimensional View of the Heliospheric Current Sheet
A Little Bit of Heaven

***A Little Bit of Heaven*** er en amerikansk romantisk dramakomedie fra 2011. Filmen er regissert av Nicole Kassell, og har Kate Hudson og Gael García Bernal i hovedrollene.

## Handling
Den munnrappe, sprudlende og humørfylte Marley (Kate Hudson) er en typisk singel dame; hun tror ikke på ekte kjærlighet, og mener at man kan leve lykkelig alle sine dager uten en mann ved sin side. Vel, det vil si; uten en *fast* mann ved sin side. Men så opplever Marley alle menneskers store skrekk: Hun får påvist kreft. Plutselig blir Marley var om alle de tingene hun aldri har gjort i livet – og hun forelsker seg i legen sin, Julian (Gael García Bernal). Hun møter også Gud (Whoopi Goldberg), som gir henne tre siste ønsker før hun dør. Vi følger Marley mens hun prøver å overvinne frykten for å dø, beholde livsgnisten og samtidig sette pris på alt hun har i livet, både venner, familie – og ekte kjærlighet.

## Rolleliste

## Eksterne lenker
*
Rodolfo Neri Vela

**Rodolfo Neri Vela** (født 19. februar 1952 i Chilpancingo i Guerrero) er en meksikansk tidligere astronaut og ingeniør. I 1985 ble han den første meksikaneren og den andre latinamerikaneren i verdensrommet, da han deltok på romferjeoppdraget STS-61-B, som var et samarbeid mellom det meksikanske kommunikasjons- og transportdepartementet og NASA. Oppdraget varte fra 26. november til 3. desember.

Neri har en doktorgrad i elektromagnetisk stråling fra University of Birmingham.

## Referanser


## Eksterne lenker
* Biografi hos NASA
STS-61-B

**STS-61-B** (**Space Transportation System 61-B**) var den andre romferden med romferja Atlantis. Romferja ble sendt opp 26. november 1985 fra John F. Kennedy Space Center i Florida og returnerte til jorda 3. desember samme år. Hovedmålet med turen var å sette kommunikasjonssatellittene Morelos-B, AUSSAT-2 og SATCOM KU-2 i bane rundt jorda.

Ombord på romferja var sju astronauter, deriblant Rodolfo Neri Vela, som med det ble den første meksikaneren i verdensrommet.

## Eksterne lenker
* 
* Ferdshistorikk for STS-61-B
* Mannskapet kommenterer video av ferden
Héctor García Molina

**Héctor García Molina** (født 1954 i Monterrey i Nuevo León, død 2019) var en meksikansk informatiker. 

Han var direktør for Departementet for informatikk ved Stanford University, hvor han underviste blant annet Larry Page og Sergey Brin, som seinere grunnla Google, samt Leonard Bosack og Sandra Lerner, grunnleggerne av Cisco Systems. 

García hadde en doktorgrad i informatikk fra 1979 fra samme universitet. Han ble tildelt en rekke priser for arbeida sine.

## Referanser


## Eksterne lenker
* 
* «El mexicano que asesoró a los creadores de Google»  i *[[El Universal]]* (17. november 2006)
* «On the origins of Google» hos National Science Foundation
Si ja til kjærlighet

***Si ja til kjærlighet*** (*Ein hoch der Liebe*) er en sang skrevet av Jankowski, Schäble og Bernhard som ble gitt ut på singel med Wenche Myhre i 1968. Sangen ble også gitt ut på albumet *[[Wenche på topp]]* i 1973.
Se opp når våren kommer

***Se opp når våren kommer*** er en sang som ble spilt inn og gitt ut på singel med Wenche Myhre i 1969. Sangen ble også gitt ut på albumet *[[Wenche på topp]]* i 1973.
Ra-ta-ta

**«Ra-ta-ta»** er en sang skrevet av David Hall og Juwens Hellburg som ble spilt inn og gitt ut på singel med Rotation i 1970. 

Wenche Myhre spilte inn sangen og ga den ut på singel i 1970. Sangen ble også gitt ut på albumet *[[Som… en lekende vind]]* senere samme år.
Honduras’ departementer

Honduras er delt inn i 18 **departementer**. Departementene er ytterligere inndelt i 298 kommuner (*Municipalidades*), som igjen er delt inn i 3.731 *aldeas*, som igjen er delt inn i 27.969 caserios.

Innbyggertalla i tabellen nedafor er fra 2001.

## Referanser
Nólsoyarfjørður

**Nólsoyarfjørður** (dansk: *Nolsø Fjord*) er et bredt sund i Tórshavnar kommuna mellom øyene Streymoy og Nólsoy på østsiden av øygruppen Færøyene. Sundet er den mest trafikkerte skipsleia på Færøyene og benyttes av all båttrafikk til og fra hovedstaden Tórshavn. Det ligger også ofte skip for ankring i  Nólsoyarfjørður.

Sundet er om lag 10,5 kilometer langt fra Borðan fyr og Kirkjubønes som markerer overgangen til Atlanterhavet i sør og nordover til Byrgistangi hvor Tangafjørður fortsetter nordover. På nordøstsiden ligger restene av Stongin, et gammelt vippefyr som ble oppført i 1782 for å markere skipsleia fra nord inn til Tórshavn.

Sundet trafikkeres av bilferga mellom Hirtshals, Tórshavn og Seyðisfjörður samt ruten til Suðuroy. Ferga til bygda Nólsoy har flere daglige avganger og bruker om lag 20 minutter på å krysse sundet.

## Referanser


## Eksterne lenker
* Digit.no Nólsoyarfjørður: Bilde tatt av Ole K. Valle. Besøkt 01.05.2012 
* Strandfaraskip Landsins. Besøkt 01.05.2012.
Jubalong på Toten

**«Jubalong på Toten»** (*Hålligång i skogen*) er en sang skrevet av Lars Berghagen som ble spilt inn og gitt ut på singel med Wenche Myhre i 1974. Den norske teksten er skrevet av Yngvar Numme.

## Referanser
Det er slike ting som hender

***Det er slike ting som hender*** (*Ça va pas changer le monde*) er en sang skrevet av Pallavicini, P. Massara, J. Dassin, P. Delanoë og C. Lemesle som ble spilt inn og gitt ut på singel med Wenche Myhre i 1976. Den norske teksten er skrevet av Kari Diesen. Sangen er også å finne på albumet *[[Wenche (album)|Wenche]]* som ble gitt ut senere samme år. Wenche spilte den også inn på dansk og ga den ut på singel i 1977. Den danske versjonen ble kalt *Det’ jo disse ting, der hænder*.

## Referanser


## Eksterne lenker
*
Tilsikringsansvar

**Tilsikringsansvar** er et juridisk begrep som betegner objektivt erstatningsansvar for egenskaper og/eller spesifikasjoner som selger har garantert for.

Følgende tre momenter gir selger av en ting et tilsikringsansvar:
* selger har gitt uriktige opplysninger
* de uriktige opplysningene gjelder vesentlige egenskaper ved tingen
* opplysninger som er gitt må ikke fremstå som usikre

## Kilder
Keep Smiling (sang)

**«Keep Smiling»** er en sang skrevet av L. Albertelli, V. Meaposso og A. Fornaciari som ble spilt inn og gitt ut på singel med Wenche Myhre i 1984. Den norske teksten er skrevet av Gunnar Jørstad. Sangen er også å finne på albumet *[[Wenche (1985)|Wenche]]* som ble gitt ut i 1985.

## Referanser
College (Alaska)

**College** er en by i Fairbanks North Star Borough i delstaten Alaska i USA. Byen hadde en befolkning på  i .

## Referanser


## Eksterne lenker
*
Jeg og du og vi to og mange flere

**«Jeg og du og vi to og mange flere** («**Ring a Ring of Roses**»), også kjent som **«Du og jeg og vi to»**, er en sang skrevet av Paul Curtis og originalt utgitt med den britiske gruppen Union Express. Sangen ble spilt inn på norsk og gitt ut på singel med Wenche Myhre i 1972. Den norske teksten er skrevet av Yngvar Numme. Singelen lå 29 uker på VG-lista og toppet listen i hele 14 uker på rad. B-siden «**D'er han jeg vil ha**» er en norsk versjon av Gilbert O'Sullivans hit «**Matrimony**» . 

Sangen ble også gitt ut på albumet *[[Wenche på topp]]* i 1973. Sangen ble re-utgitt på CD-singel i 1997. I 2001 ble sangen spilt inn på nytt og ble gitt ut på albumet *[[Du og jeg og vi to! (album)|Du og jeg og vi to!]]*. På albumet heter sangen «Du og jeg og vi to».

## Referanser
https://m.youtube.com/watch?v=7-HjoGng4jA
Du skal få din dag i morgen

**«Du skal få din dag i morgen»** er en sang skrevet av Per Kristian Indrehus, Geir Olav Bøkestad og Jan Vincents Johannessen og var Wenche Myhres bidrag i Melodi Grand Prix 1992, der den endte på en tredjeplass. Samme år, i konkurranse med ti andre europeiske melodier, vant sangen den uhøytidelige konkurransen OGAE Second Chance Contest.

## Referanser
Henry Smith

**Henry George Smith** (født 10. mars 1956 i Douglas Water) er en skotsk tidligere fotballspiller som spilte målvakt i sin aktive karriere. Han er mest kjent for sin lange periode hos Heart of Midlothian FC, og var også en del av Skottlands tropp under EM i fotball 1992.

## Klubbkarriere
Smith begynte sin fotballkarriere hos den engelske amatørklubben Frickley Athletic FC i 1976, og året etter dro han videre til Winterton Rangers FC, også det en engelsk amatørklubb. I 1978 skrev han under på en proffkontrakt med Leeds United FC, men her var han i sterk konkurranse om målvaktsplassen med landsmannen David Harvey, og han fikk derfor ikke spille noen seriekamper på de tre årene han befant seg i klubben.

I 1981 dro han videre til Heart of Midlothian FC, hvor han umiddelbart fikk sin debut i en ligacupkamp mot Airdrie. Smith etablerte seg raskt på førstelaget og ble en selvskreven spiller på startoppstillingen i årene som fulgte, som kulminerte i totalt 476 seriekamper da han forlot Hearts i 1996. Han forlot klubben til fordel for Ayr United FC, hvor han kun fikk 13 seriekamper frem til 2000. Etter dette dro videre til Clydebank FC, hvor han noterte seg for 26 seriekamper, før han avsluttet spillerkarrieren hos Berwick Rangers FC i perioden 2002 til 2004. I sistnevnte klubb ble han den eldste spilleren i Scottish Football League noensinne, i en alder av 46 år.

## Landslagskarriere
Smith fikk sin landslagsdebut for  den 17. februar 1988 i en vennskapskamp mot , da han kom inn som innbytter i andre omgang for Jim Leighton. Han spilte ytterligere to kamper mot henholdsvis  og  frem til 1992, da han også ble tatt ut i landslagstroppen til EM i fotball 1992 av landslagstrener Andy Roxburgh. Han var for øvrig tredjevalg bak nevnte Jim Leighton og Andy Goram, og fikk derfor ikke spille noen flere landskamper hverken i mesterskapet eller i tiden etter.

## Referanser


## Eksterne lenker
* 
*  Footballdatabase.eu – Player, Henry Smith – Spillerprofil
*  National-football-teams.com – Smith, Henry – Spillerprofil
Ball of Confusion (That’s What the World is Today)

**«Ball of Confusion (That's What the World is Today)»** er en 1970 hitsingel av The Temptations. Den ble utgitt på Gordy (Motown) plateselskap, og er skrevet av Norman Whitfield og Barrett Strong.

Som den forrige singlen «Psychedelic Shack» begir «Ball of Confusion» seg ut på det psykedeliske, denne gangen med et sterkt politisk budskap. Teksten ramser opp en rekke problemer som rev USA fra hverandre i 1970: Vietnamkrigen, segregering, «white flight», narkotikamisbruk, korrupte politikere, og mer.

Til tross for sine sterke politiske temaer, unngår låten bevisst å antyde en definitiv synspunkt eller en trassig holdning. Dette er fordi Temptations sangen «War», som Norman Whitfield hadde planlagt som en 1970 vår singel, ikke ble utgitt på grunn av Motowns bekymring for sangens direkte standpunkt kunne fremmedgjøre de mer konservative lytterne. Whitfield tok «War» og omarbeidet den som en singel for Gordy soloartist Edwin Starr (for dem ble det en #1 hit), mens han og tekstforfatter Barrett Strong skrev den mer subtile «Ball of Confusion» for The Temptations.

Sangen ble brukt til å forankre 1970 *Greatest Hits II LP*. Sangen nådde 3.-plass på de amerikanske hitlistene og 2.-plass på den amerikanske R&B-listene .

## Coverversjoner
Tina Turner spilte inn sangen og ga den ut på singel i 1982. Singelen kom på 5.-plass i Norge. Musikkvideoen ble regissert av David Mallet. Sangen ble også gitt ut på albumet *[[Music of Quality and Distinction Volume One]]* senere samme år.

## Referanser
Tallak Lindstøl

**Tallak Olsen Lindstøl** (født 30. januar 1857 på Lindstøl i Søndeled, død 14. april 1925) var en norsk lærer, lensmann, forfatter og stortingsrepresentant fra Venstre. Han var også ordfører i Søndeled herredsstyre.

Han var sønn av Ole Torjesen Lindstøl, som også var stortingsrepresentant.Tallak Lindstøl er særlig kjent for sine stortingsbiografier, som har gitt kunnskap om utsendingene til Riksforsamlingen på Eidsvoll i 1814 og senere stortingsrepresentanter.

I årene 1883—1894 var han ansatt i Statistisk Centralbureau (SSB). Senere ble han sparebankkasserer i Søndeled, og i 1900 ble han lensmann i Søndeled. Lindstøl var stortingsmann for Nedenes amt i 1901–1903, 1910–1912 og 1913–1915. Han var ordfører i Søndeled fra 1896 til 1900.

## Bibliografi
* *Mandtallet 1701*
* *Stortingsrepræsentanter 1814-92* 
* *Stamtavler østre Nedenes* (1882)
* *Den første kommunalstatistik for 1901* (1902) 
* *Statistisk haandbok om Nedenes amt 1891-1902* (1905)
* *Stortinget og statsrådet 1814-1914* (1914) 
Bibliografiliste iflg. Norsk samfunnsvitenskapelig datatjeneste

## Referanser

## Eksterne lenker
* 
*
Simpsons paradoks

**Simpsons paradoks** (også kalt **Yule-Simpson-effekten**) er at statistiske resultater fra en analyse av aggregert data, kan gi et annet resultat enn hva som er tilfelle i en statistisk analyse på gruppenivå. 

Fenomenet har vært kjent blant statistikere i mange år, men kan ikke sies å være kjent blant allmennheten. Det er viktig å ta hensyn til dette fenomenet dersom statistikk brukes som underlag for kausalitetsslutninger (dvs. at noe er årsak til noe annet).

## Eksempel
Tenk at det utføres en undersøkelse på hva ingeniører og lærer tjener fordelt mellom kjønn. Utvalget består av 20 mannlige og 5 kvinnelig ingeniører, og 15 mannlige og 10 kvinnelige lærere. Anta videre at de fire gruppene har følgende gjennomsnittlig lønnsnivå.   

Fra tabellen over ser vi at kvinnelig ingeniører tjener gjennomsnittlig bedre enn mannlige ingeniører, og at kvinnelige lærer tjener gjennomsnittlig bedre enn mannlige lærere, paradokset er at menn tjener gjennomsnittlig bedre enn kvinner. Årsaken er at det er forholdsvis flere menn enn kvinner som er ingeniører.

For å komme ut av dette paradokset må analysen standardiseres. I dette tilfellet vil det være å analysere gjennomsnittslønnen mellom kjønnene hvor forholdet mellom antall lærer og ingeniører holdes likt for begge kjønn. 

## Referanser
Alan McLaren

**Alan James McLaren** (født 4. januar 1971 i Edinburgh) er en skotsk tidligere fotballspiller som spilte midtstopper i sin aktive karriere. Han er mest kjent for sine perioder hos Heart of Midlothian FC og Rangers FC, men var også en del av Skottlands tropp under EM i fotball 1992.

## Klubbkarriere
McLaren begynte sin fotballkarriere hos Heart of Midlothian FC i hjembyen i 1987. Han fikk sin debut på førstelaget i 1987/1988-sesongen, en sesong som endte med en respektabel andreplass i serien. Denne bragden ble gjentatt i 1991/1992-sesongen. Høsten 1994 ble McLaren kjøpt opp av storklubben Rangers FC med en overgangssum på 2 millioner pund, og hvor Dave McPherson gikk motsatt vei i samme avtale. 

Han fikk sin debut for klubben den 30. oktober 1994 i et Old Firm-oppgjør mellom Rangers og Celtic FC på Hampden Park, et oppgjør som endte med 3–1 til Rangers. McLaren var med på å vinne tre strake seriemesterskap fra 1995 til 1997, og den skotske cupen i 1996 samt ligacupen i 1997. Etter 1997-sesongen var McLaren plaget av kneskader, og i 1999 bestemte han seg for å legge opp som fotballspiller i en alder av 28 år. Han fikk i mars 1999 tildelt en testimonialkamp mellom Rangers og engelske Middlesbrough FC foran 49&nbsp;468 tilskuere, en kamp som endte 4–4 og hvor McLaren scoret på straffespark.

## Landslagskarriere
McLaren fikk sin landslagsdebut for  den 17. mai 1992 i en vennskapskamp mot . Like etter ble han tatt ut i landslagstroppen til EM i 1992 av landslagstrener Andy Roxburgh, hvor han ikke fikk spille noen av Skottlands gruppespillkamper. Han fikk derimot tillit i de påfølgende kvalifiseringskampene mot VM i 1994, som Skottland ikke klarte å kvalifisere seg til. Frem til 1995 fikk han tilsammen 24 landskamper.

## Meritter
;Rangers
* **[[Scottish Premier League]] (4):** 1994/1995, 1995/1996, 1996/1997, 1998/1999
* **[[Scottish Cup]] (2):** 1995/1996, 1998/1999
* **[[Scottish League Cup]] (2):** 1996/1997, 1998/1999

## Referanser


## Eksterne lenker
* 
*  Footballdatabase.eu – Player, Alan McLaren – Spillerprofil
*  National-football-teams.com – McLaren, Alan – Spillerprofil
Fu Manchu

***Fu Manchu*** er en fiktiv skikkelse skapt av den britiske journalisten og forfatteren Sax Rohmer (pseudonym for Arthur Henry Sarsfield Ward, 1883-1959) og figurerer i et titall kriminalhistorier publisert fra 1913 til 1959. Deretter har andre forfattere skrevet ytterligere et antall romaner om ham, og han har også som et arketypisk ondt geni figurert også i filmer, tv-serier, radiohørespill og tegneserier.

## De egentlige romanene
Sax Rohmer skrev i alt 13 romaner med Dr. Fu Manchu som hovedfigur. Fu Manchu forsøker hele tiden å tilrive seg verdensherredømme, noe som hans motpart, inspektør *Nayland Smith* fra Scotland Yard, hver gang lykkes i å forpurre. 

* 1913: The Mystery of Dr. Fu Manchu/The Insidious of Dr. Fu Manchu
* 1916: The Devil Doctor/The Return of Dr. Fu Manchu
* 1917: The Si-Fan Mysteries/The Hand of Dr. Fu Manchu 
* 1931: The Daughter of Fu Manchu
* 1932: The Mask of Fu Manchu
* 1933: Fu Manchu's Bride (The Bride of Fu Manchu)
* 1934: The Trail of Fu Manchu
* 1936: President Fu Manchu
* 1939: The Drums of Fu Manchu
* 1941: The Island of Fu Manchu
* 1948: Shadow of Fu Manchu
* 1957: Re-Enter Fu Manchu 
* 1959: Emperor Fu Manchu

## Beskrivelse
Fu Manchu, særlig i de tidlige bøkene, er en stereotypert ond orientaler, like overtroisk som intelligent og ond. Han presenteres i de første bøkene som adlet av det mandsjuiske hoff men blir snart en agent for en kinesisk triade, «Si-Fan», som han noe senere selv har overtatt ledelsen av.

Til sin hjelp har Fu Manchu en rekke håndtlangere og agenter, vanligvis indiske eller kinesiske, og en mengde mer eller mindre eksotiske og inhumane metoder å ta kål på fiender eller i det minste hjernevaske dem på. Hans egen datter, kalt *Fah lo Suee* (hennes egentlige navn avsløres ikke i bøkene) spiller en betydelig rolle særlig i de senere bøkene der hun — like ond som vakker — forsøker å bekjempe sin far for å selv kunne kontrollere Si-Fan.

Etter andre verdenskrig flyttet Rohmer til USA og med seg tok han Fu Manchu som i de senere bøkene smir sine onde renker også i Den nye verden. Mange filmer om Fu Manchu er laget, fra stumfilmstiden og framover. Rollefiguren er blitt spilt av blant annet Warner Oland, Boris Karloff og Christopher Lee. Parodier er blitt spilt av blant annet Peter Sellers.

## Se også
* Den gule fare

## Eksterne lenker
* ''The Hand of Fu-Manchu'' by Sax Rohmer, på Project Gutenberg (engelsk)
* ''The Insidious Dr. Fu Manchu'' by Sax Rohmer, på Project Gutenberg (engelsk)
* ''The Return of Dr. Fu Manchu'' by Sax Rohmer, på Project Gutenberg (engelsk)
Anomi

**Anomi** er et uttrykk som kommer fra gresk språk og betyr *lovløshet* eller *normløshet*. Gresk *a* er nektende, og *nomi* betyr lov. Uttrykket ble blant annet brukt av Émile Durkheim i boka *[[Selvmordet]]* for å beskrive selvmordstypen *det anomiske selvmord*. 

Ordet er brukt i psykologisk faglitteratur om sinnstilstander som kan oppstå ved brå endringer i sosial kontekst, der individet opplever at nesten ingen av de tillærte normene lenger gjelder. Eksempelvis vil flyktninger og emigranter kunne oppleve anomi i større eller mindre grad.

## Referanser
Aguelhok

**Aguelhok**, eller **Adjelhoc** (offisielt navn) er en kommune og landsby i regionen Kidal, samt kretsen Tessalit, i det østlige Mali. Kommunen hadde, ifølge folketellingen av 2009, et innbyggertall på 8080.

## Geografi
Aguelhok ligger nord i Tilemsidalen, og i sandsteinsmassivet Adrar des Ifoghas, ca 430 km nord for Gao og ca 150 km sør for den algeriske grensen. Aguelhok ligger midt i et ørkenlandskap.

Kommunens areal er ca 22&nbsp;000&nbsp;km2, noe som er sammenlignbart med Belgias areal.

95 prosent av befolkningen er tuareger, og de fleste lever en nomasik livsstil.

## Erobret av Ançar Dine
Mars 2012 erklærte den islamistiske gruppen Ançar Dine at de hadde erobret en militærbase i Aguelhok fra de malisiske styresmaktene. Frankrike beskyldte gruppen for summarisk å ha henrettet 82 soldater og sivilie etter at disse var tatt til fange, og beskrev gruppens taktikk for å være «i samme stil som Al-Qaida».

## Referanser


## Eksterne lenker
*
Tessalit

**Tessalit** er en kommune og landsby i regionen Kidal i Mali. Landsbyen er administrativt sentrum for kretsen Tessalit. Den ligger ca 85 km nord for Aguelhok, og ca 70 km fra den algeriske grensen. Kommunen brer seg over et areal på 30&nbsp;000&nbsp;km2, hvorav nesten alt er komplett ørken. Ifølge folketellingen av 2009 hadde Tessalit 5739 innbyggere.

Tessalit er en oase i Sahara-ørkenen, og et stoppested for transsahariske reisende. Gipsproduksjon har bidratt til den lokale økonomien, selv om produksjonen i perioder har vært forstyrret på grunn av uro i regionen. De maliske myndighetene har en militærbase i Amachach, ca 7 km sør for landsbyen. Det er også en lokal flystripe som sjelden blir brukt  i Tessalit.

Tessalit ligger i sandsteinsmassivet Adrar des Ifoghas. Landsbyen er primært befolket av tuareger, og er også hjemby for musikkgruppen Tinariwen, samt poeten Souéloum Diagho.

Tessalit er tvillingby med franske Saint-Jean-de-Maurienne.

## Referanser
Wolfgang Behrendt

**Wolfgang Behrendt** (født 14. juli 1936 i Berlin) er en tidligere amatør bokser fra Øst-Tyskland som vant OL-gull i bantamvekt under Sommer-OL 1956 i Melbourne.

## OL-medaljer
* 1956  Melbourne  **Gull** i bantamvekt, boksing 

## Referanser


## Eksterne lenker
*
Timtaghene

**Timtaghene** er en kommune i kretsen Tessalit i Kidal i det nordøstlige Mali. Viktigste landsby i kommunen er Inabag, som ligger 212 km vest for Aguelhok, 242 km sørvest for Tessalit og 357 km nordøst for Timbuktu. Iflge folketellingen av 2009 hadde kommunen 2470 innbyggere.

Praktisk talt hele Timtaghène, med et areal på anslagsvis 30&nbsp;000&nbsp;km2, er dekket av ørken, men kommunen har bosettingene Alybadine, Darassal, Tadjoudjoult, Tachrak, Tawhoutène, Tin Kar (Timétrine) og Teghaw-Ghawen.

## Referanser